ฉลุย! กิจการร่วมค้า”BSR”ลงนามรถไฟฟ้าชมพู-เหลือง แล้ววันนี้
ฉลุย! กิจการร่วมค้า "BSR" ลงนามสัญญาโครงการรถไฟฟ้าสายสีชมพู-สายสีเหลืองกับรฟม.แล้ววันนี้ (16 มิ.ย.60)
16 มิ.ย. 2560

ผู้สื่อข่าวรายงานว่า ในวันนี้ (16 มิ.ย.60) กิจการร่วมค้าบีเอสอาร์ ซึ่งประกอบด้วย บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ,บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC และบริษัท ผลิตไฟฟ้าราชบุรี โฮลดิ้ง จำกัด (มหาชน) หรือ RATCH ได้ลงนามในสัญญาร่วมลงทุนโครงการรถไฟฟ้าสายสีชมพู รวมถึงข้อผูกพันเกี่ยวกับส่วนต่อขยายของโครงการรถไฟฟ้าสายสีชมพู
และสัญญาร่วมลงทุนโครงการรถไฟฟ้าสายสีเหลือง รวมถึงข้อผูกพันเกี่ยวกับส่วนต่อขยายของโครงการรถไฟฟ้าสายสีเหลือง กับ รฟม. แล้ว หลังเจรจาต่อรองสัญญาร่วมลงทุนโครงการรถไฟฟ้าสายสีชมพูและสัญญาร่วมลงทุนโครงการรถไฟฟ้าสายสีเหลืองสำเร็จลุล่วงไปด้วยดีและในวันนี้
ทั้งนี้ ในการดำเนินการตามข้อผูกผันเกี่ยวกับส่วนต่อขยายของโครงการรถไฟฟ้าสายสีชมพู และส่วนต่อขยายของโครงการรถไฟฟ้าสายสีเหลืองนั้น รฟม. และบริษัท นอร์ทเทิร์น บางกอกโมโนเรล จำกัด และบริษัท อีสเทิร์น บางกอกโมโนเรล จำกัด ตกลงจะดำเนินการให้ถูกต้องตามกระบวนการและขั้นตอนของกฎหมายที่เกี่ยวข้องให้ครบถ้วน
อนึ่งบริษัทร่วมทุนภายใต้ข้อตกลงร่วมกันของกิจการร่วมค้าบีเอสอาร์ เพื่อเข้าทำสัญญาร่วมลงทุน โครงการรถไฟฟ้าสายสีชมพู (ช่วงแคราย-มีนบุรี และโครงการรถไฟฟ้าสายสีเหลือง (ช่วงลาดพร้าว- สำโรง) กับ การรถไฟฟ้าขนส่งมวลชนแห่งประเทศไทย (“รฟม.”)
โดยได้จัดตั้งบริษัทร่วมทุนจำนวน 2 บริษัท ชื่อ “บริษัท นอร์ทเทิร์น บางกอกโมโนเรล จำกัด” เพื่อเข้าลงนามในสัญญาร่วมลงทุนโครงการรถไฟฟ้าสายสีชมพู และ “บริษัท อีสเทิร์น บางกอกโมโนเรล จำกัด” เพื่อเข้าลงนามในสัญญาร่วมลงทุนโครงการรถไฟฟ้าสายสีเหลือง
 